Pam Grier

Pem Gryr (, pilnas vardas – Pamela Suzette „Pam“ Grier; g. 1949 m. gegužės 26 d.) – JAV aktorė, išpopuliarėjusi praėjusio amžiaus 8 dešimtmetyje kriminaliniuose bei nuotykių filmuose savarankiškų ir dominuojančių moterų vaidmenimis. Režisierius Kventinas Tarantino ją yra pavadinęs pirmąja moterimi veiksmo filmų žvaigžde.

 Biografija 
Pem Gryr gimė Vinstone-Seileme, slaugės Gwendolyn ir kariuomenės aviacijos mechaniko Clarence Ransom Griero jaunesniojo šeimoje. Ji taip pat turi brolį ir seserį, kuri 1990 m. mirė nuo vėžio.Pam Grier Biography at IMDb.com Pem tėvas buvo juodaodis, motina – čejenų genties indėnėPam Grier Biography at IMDb.com, o šeimos protėviai dar turi europiečių, afrikiečių, filipiniečių kraujo.

Dėl tėvo darbo jie dažnai kraustėsi, kurį laiką gyveno Anglijoje, kol galiausiai apsistojo Denveryje. Čia Pem, dar mokydamasi mokykloje, dalyvavo keliuose grožio konkursuose.

1967 m. ji persikėlė į Los Andželą, kur įsidarbino administratore kino kompanijoje „American International Pictures“ (AIP).

Kine ji debiutavo 1970 m., atlikdama epizodinį vaidmenį filme „Beyond the Valley of the Dolls“.

Netrukus į Pem dėmesį atkreipė režisierius Jackas Hillas, pasiūlęs jai nepagrindinius vaidmenis filmuose „The Big Doll House“ (1971 m.) ir „Didelis paukštyčių narvas“ (1972 m.). Šių juostų dalis filmavimo darbų vyko Filipinuose, kur Pem užsikrėtė pavojinga atogrąžų liga: jai nuslinko plaukai ir beveik mėnesį buvo praradusi regėjimą. Prireikė metų, kol jai pavyko visiškai įveikti ligą.Pam Grier Biography at IMDb.com

Jacko Hillo filmai buvo komerciškai sėkmingi ir Pem netruko sulaukti naujų pasiūlymų, o kompanija AIP pasiūlė jai 5 metų sutartį.Pam Grier Biography at IMDb.com

1973 m. pasirodė filmai „Juodoji mama, baltoji mama“ bei „Kofi“, kuriuose Pem atliko pagrindinius vaidmenis. Pastarais filmas bei 1974 m. pasirodęs „Foksė Braun“, abu režisuoti Jacko Hillo, tapo tikra sensacija ir padarė Pem naujos kino krypties, vadinamos „Blaxploitation“ (kuriuose daugelis arba visi aktoriai yra juodaodžiai) didžiausia žvaigžde. 1975 m. sukurti filmai „Mažylė Šeba“ ir „Fraidė Foster“ tik sustiprino jos, kaip pirmosios juodaodės veiksmo filmų žvaigždės, reputaciją, o Pem atliekami savarankiškų, nepriklausomų, agresyvių ir dominuojančių moterų vaidmenys paskatino JAV kino pramonę kurti daugiau šio žanro filmų.

1980-ųjų pradžioje „Blaxploitation“ filmų era baigėsi ir Pem ėmė gauti pasiūlymus tik nedideliems vaidmenims. 1981 m. vaidino prostitutę filme „Apačių fortas Bronkse“, raganą juostoje „Something Wicked this Way Comes“ (1983 m.) bei detektyvo padėjėją filme „Beyond the Law“ (1988 m.), kur jos partneriu buvo Stivenas Sigalas.

Taip pat ji vaidino serialuose „Majamio policija“ (1985–1989 m.) bei „Kriminalinė istorija“ (1986–1988 m.) ir epizodiškai pasirodė kituose TV serialuose: „Martin“, „Night Court“, „The Fresh Prince of Bel Air“. Ją pat pat galima išvysti reperio Snoop Dogg 1994 m. vaizdo klipe „Doggy Dogg World“.

1996 m. ji atliko nedidelius vaidmenis komerciškai sėkminguose filmuose „Pabėgimas iš Los Andželo“ bei „Marsas atakuoja!“, tačiau tikru jos sugrįžimu tapo pagrindinis vaidmuo Kventino Tarantino juostoje „Džekė Braun“ (1997 m.). Tarantino kūrė scenarijų būtent Pem, kurios ankstesnius filmus jis laikė savo įkvėpimo šaltiniu. Pem pasakoja: „- Mes tiesiog susidūrėme gatvėje Los Andžele ir jis pasakė, kad ketina kurti vieno iš mano senųjų filmų, „Foksė Braun“ savąją versiją specialiai man. Pažadėjo greitai pabaigęs scenarijų man jį atsiųsti. Ir štai jis mane surado. Buvau Niujorke, kai gavau pranešimą apie siuntinį, tačiau už jį nebuvo pilnai sumokėta, siuntinys gulėjo pašte ir man reikėjo primokėti 44 centus. Aš dažnai gaunu panašius pranešimus, kad gavau laišką iš Los Andželo, už kurį reikia sumokėti 44 centus. Ir aš pagalvojau, kad tai gali būti reklama ar kažkas panašaus. Po trečio pranešimo pasakiau „- Gerai, aš sumokėsiu 44 centus“ ir man pristatė voką su viršutiniame kairiajame kampe pasirašytais inicialais „QT“. Viduje buvo „Džekė Braun“ <…> Kai galiausiai jam paskambinau, jis prisipažino nervingai laukęs dvi savaites, nes manė, kad man nepatiko, nes neatrašiau jam atgal“.

Perskaičiusi scenarijų Pem buvo įsitikinusi, kad jai skirtas Bridget Fonda vaidmuo ir šis jai labai tinka, tačiau Tarantino pareiškė, kad jai numatytas pagrindinis filmo vaidmuo.

Už šį vaidmenį Pem gavo eilę apdovanojimų, tačiau skirtingai negu tokie aktoriai kaip Harvey Keitel ar John Travolta, kuriems vaidmenys Tarantino filmuose atgaivino karjerą, ji nesulaukė pasiūlymų dideliems vaidmenims. Pem toliau tęsė karjerą vaidindama įvairiuose serialuose ir už juos pelnė ne vieną apdovanojimą.

2004–2009 m. ji vaidino seriale „The L World“ bei keliose „Įstatymas ir tvarka“ dalyse.

2010 m. pasirodė Pem autobiografija „Foxy: My Life in Three Acts“.

 Asmeninis gyvenimas 
Dar būdama 6 Pem savo tetos namuose patyrė 2 vaikinų seksualinę prievartą ir šis sukrėtimas ją ilgam paveikė bei prireikė daug laiko šį nutikimą išgyventi.

Pem niekada nebuvo ištekėjusi ir neturi vaikų.

1970-ųjų pradžioje ji susitikinėjo su vienu geriausių visų laikų krepšininku Kareem Abdul-Jabbar, vėliau – su komikais Richard Pryor bei Freddie Prinze. 1998 m. ji susižadėjo su Kevinu Evansu, tačiau po metų sužadėtuvės buvo atšauktos.

1975 m. Pem tapo pirmąja juodaode, kurios nuotrauka buvo išspausdinta ant žurnalo „MS.Magazine“ viršelio.Pam Grier Biography at IMDb.com

Pem yra „Maryland Eastern Shore“ bei Langstono universitetų garbės daktarė.

1988 m. jai buvo diagnozuotas vėžys. Gydytojų nuomone, Pem buvo likę gyventi 18 mėnesių, tačiau ji sėkmingai įveikė ligą.Pam Grier Biography at IMDb.com

 Dalinė filmografija 
 Metai  Lietuviškas pavadinimas  Originalus pavadinimas 1970  Beyond the Valley of the Dolls1971  The Big Doll House1971 Moterys narvuose Women in Cages1972  Smogikas  The Hitman1972  Didelis paukštyčių narvasThe Big Bird Cage1973  Juodoji mama, baltoji mamaBlack Mama, White Mama 1973 Šauk, Blakula, šauk Scream Blacula Sceram1973Kofi Coffy1974 ArenaArena1974Foksė BraunFoxy Brown1975 Mažylė ŠebaSheba, Baby1975Fraidė FosterFriday Foster1981 Apačių fortas Bronkse Fort Apache, The Bronx1983Kai artinasi blogisSomething Wicked This Way Comes1985 – 1989Majamio policijaMiami Vice1988NikoAbove the Law19901999-ųjų klasė Class of 19991996 Marsas atakuoja!Mars Attacks!1996Pabėgimas iš Los AndželoEscape from LA1997 Džekė BraunJackie Brown1999Šventas dūmasHolly Smoke1999Bedugnės dugneIn Too Deep20003 A.M.2001 Marso vaiduokliaiGhosts of Mars2004 – 2009L pasaulisThe L World 2011Laris KraunasLarry Crowne

 Šaltiniai 

Kategorija:JAV aktoriai